

# Илдар Халиков Иран Ислам Республикасы делегациясе белән очрашты

*08.09.2014*


Бүген ТР Министрлар Кабинетында Татарстан Республикасы Премьер-министры Илдар Халиков Көнчыгыш Әзербайҗан провинциясе губернаторы урынбасары Хөсәен Бехбуди җитәкчелегендәге Иран Ислам Республикасы делегациясе белән очрашты.


Илдар Халиков бүгенге очрашуны ачып, кунакларны сәламләде һәм бүгенге очрашу безнең республикаларның уңышлы һәм озак вакытлы хезмәттәшлеге өчен яңа этәргеч булачагына ышаныч белдерде.


Татарстан Республикасы өчен - Иран күптәнге партнер. 2013 елда Татарстан Республикасы һәм Иран Ислам Республикасы арасындагы ике яклы тышкы сәүдә әйләнеше 8,7 млн доллар тәшкил иткән. Бүген дә төрле өлкәләрдә ике яклы хезмәттәшлекне үстерү өчен потенциал бар.


Татарстан көчле сәнәгать произвоствосы, яхшы инвестицион климаты һәм югары фәнни потенциалы булган төбәк буларак, Иран партнерлары белән төрле яклы диалогны үстерү өчен реаль мөмкинлекләргә ия, шул исәптән инновацион технологияләр, уртак производстволар булдыруда. Шулай ук авыл хуҗалыгы, җиңел сәнәгать һәм хәләл продукция җитештерүдә.


Татарстан Республикасы һәм Ислам Иран Республикасы арасында кооперацион элемтәләрне үстерүнең перспектив юнәлешләре сыйфатында махсус икътисади зоналар һәм технопарклар эшчәнлеге мәсьәләләрендә тәҗрибә уртаклашу тора. “Алабуга” МИЗ һәм “Иннополис”, “КИП Мастер” технопаркы, IT-парклар, “Химград” технополисы мәйданчыкларында уртак производстволар булдыру өчен инвесторлар җәлеп итү аерым игътибарга лаек.


Хөсәен Бехбуди әфәнде шулай ук Татарстанның инноавацион проектлары белән кызыксынды. Һәм Татарстан белән сәүдә-икътисади һәм инвестицион хезмәттәшлекне үстерүгә теләк белдерде.


*ТР Президенты матбугат хезмәте*
Илдар Халиков Иран Ислам Республикасы делегациясе белән очрашты